著數優惠｜譚仔三哥晚市一人米線餐$68 兩餸+小食+飲品+白飯
撰文： 吳霆俊
發布時間： 2 小時前
最後更新： 2 小時前
早前譚仔三哥推介晚市限定熱鍋吸引大批食客嚐鮮，大受好評。今次三哥又搞搞新意思，推出全新晚市Menu。其中包括$68一人餐及$102二人餐。一人餐包雙餸米線、小食一份、飲品一杯，仲送多碗白飯，即使毒食晚餐都飽到上心口。
兩款「真 ‧ 大DINner」晚市套餐即日起推出，每日下午5時後供應。一人餐以「水煮湯鴨血魚片米線」做主打，隨餐附送細蒜泥白肉、熱飲1杯（凍飲或汽水+$3），更附送白飯（輕盈量）1碗，超豐富。
至於二人套餐方面，同樣有飯有米線。套餐包括四餸米線「麻辣湯肥牛魚腐響鈴雞肉米線」，另外可自選「三哥乍醬午餐肉飯」或「蒜香白肉飯」一碗，兩款均為首度面世，香濃惹味。至於小食方面，則可選擇「香烤豬頸肉」或「口水雞翼」，仲有再配生菜或雲耳！另送熱飲2杯（凍飲或汽水+$3）。不妨孖住朋友、家人或另一半，一齊試試這兩款「增量級」套餐！
最新影片推介
中小學測考季即將來臨，TOPick精選名校的中、英、數、常練習題：立即免費下載
HKET App已全面升級，TOPick推出親子、健康、娛樂、港聞及休閒生活資訊及影片，立即下載︰https://onelink.to/f92q4m
追蹤TOPick Whatsapp頻道睇最新資訊︰http://tinyurl.com/3dtnw8f5